CELEX: 32013R0278
Language: sl
Date: 2013-03-19 00:00:00
Title: Izvedbena uredba Komisije (EU) št. 278/2013 z dne 19. marca 2013 o uvrstitvi določenega blaga v kombinirano nomenklaturo

23.3.2013   
            
            
               SL
            
            
               Uradni list Evropske unije
            
            
               L 84/13
            
         IZVEDBENA UREDBA KOMISIJE (EU) št. 278/2013
   z dne 19. marca 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo (2).
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Škatla z merami 33 × 10 × 10 cm, narejena iz pločevine z debelino približno 0,2 mm.
                  Na zunanji strani škatle sta logotip in ime blagovne znamke.
                  Na notranji strani škatle je enostavno odstranljiv plastični vložek, ki je posebej oblikovan za steklenico.
                  Škatla se uporablja kot embalaža za steklenico vina.
                  Škatla je brez steklenice.
               
               
                  7326 90 98
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 7326, 7326 90 in 7326 90 98.
                  Glede na lastnosti je proizvod kovinska darilna škatla z odstranljivim vložkom. Tarifna številka 4202 zajema izdelke drugačne narave, primerne za dolgoročno uporabo (na primer toke za daljnoglede, toke za glasbila in toke za puške ter podobne izdelke), ki so posebej oblikovani ali imajo tako prilagojeno notranjost, da se v njih lahko hrani posebno orodje z dodatki ali brez njih. Izdelek ni podoben škatlam in embalaži pod tarifno številko 4202 (glej tudi pojasnjevalne opombe HS k tarifni številki 4202). Uvrstitev pod tarifno številko 4202 kot škatle in podobna embalaža je zato izključena.
                  Uvrstitev pod tarifno številko 7310 kot škatle ali podobna embalaža je prav tako izključena, saj izdelek ni večja embalaža, ki se uporablja za komercialni prevoz in pakiranje blaga, ali manjša embalaža, ki se uporablja predvsem kot prodajna embalaža za maslo, pivo, piškote itd. Pod tarifno številko 7310 so uvrščeni izdelki, ki se uporabljajo kot embalaža za prenos ali prodajo blaga, ta izdelek pa je darilna škatla, ki drži steklenico in izboljša njen videz, steklenica pa vsebuje tekočino (glej tudi pojasnjevalne opombe HS k tarifni številki 7310).
                  Uvrstitev pod tarifno številko 7323 kot namizni, kuhinjski in drugi izdelki za gospodinjstvo je prav tako izključena, saj se izdelek ne uporablja za kuhanje, kot namizna posoda ali v druge gospodinjske namene, temveč je kovinska darilna škatla z omejeno uporabo (glej tudi pojasnjevalne opombe HS k tarifni številki 7323).
                  Izdelek se zato uvrsti pod oznako KN 7326 90 98 kot drugi železni ali jekleni izdelki.